Likumprojekts

### ****Grozījumi Detektīvdarbības likumā****

Izdarīt Detektīvdarbības likumā (Latvijas Republikas Saeimas un Ministru Kabineta Ziņotājs, 2001, 16.nr; Latvijas Vēstnesis, 2004, 62.nr.; 2010, 76.nr.) šādus grozījumus:

1. Izteikt 4.pantu šādā redakcijā:

,,**4.pants.** (1) Licenci ir tiesīgs saņemt un detektīvdarbību veikt individuālais komersants, personālsabiedrība vai kapitālsabiedrība, kurā attiecīgi individuālais komersants vai ikviens personālsabiedrības biedrs, kapitālsabiedrības valdes loceklis (turpmāk – vadītājs), ir Eiropas Savienības dalībvalsts vai Eiropas Ekonomikas zonas valsts pilsonis vai Latvijas nepilsonis.

(2) Licenci nav tiesīgs saņemt un detektīvdarbību veikt individuālais komersants, personālsabiedrība vai kapitālsabiedrība, ja uz tās vadītāju attiecas šā likuma 6.panta otrajā daļā minētie ierobežojumi.

(3) Licenci atkārtoti izsniegt aizliegts, ja tā anulēta šā likuma 7.panta pirmās daļas 1.punktā minēto iemeslu dēļ.

1. Izslēgt 5.pantu.
2. Izteikt 6.pantu šādā redakcijā:

,,**6.pants.** (1)Sertifikātu ir tiesīgs saņemt un detektīvdarbību veikt Eiropas Savienības dalībvalsts pilsonis vai Eiropas Ekonomikas zonas valsts pilsonis vai Latvijas nepilsonis, kuram ir augstākā izglītība tiesību zinātnēs vai kuram darba pieredze tiesībaizsardzības iestādē ir ne mazāka par pieciem gadiem.

(2) Sertifikātu nav tiesīgs saņemt un detektīvdarbību veikt Eiropas Savienības dalībvalsts pilsonis vai Eiropas Ekonomikas zonas valsts pilsonis vai Latvijas nepilsonis:

1. kurš ir tiesas, prokuratūras, Valsts policijas, Finanšu policijas, Militārās policijas, pašvaldības policijas, ostas policijas, Ieslodzījuma vietu pārvaldes, Korupcijas novēršanas un apkarošanas biroja, muitas iestādes, Valsts robežsardzes vai valsts drošības iestādes (turpmāk - tiesībaizsardzības iestāde), amatpersona vai darbinieks;
2. kurš ir sodīts par tīšu noziedzīgu nodarījumu vai par alkoholisko dzērienu, narkotisko vai citu apreibinošo vielu iespaidā izdarītu noziedzīgu nodarījumu, — pirms sodāmības dzēšanas vai noņemšanas;
3. kurš ir notiesāts par šīs daļas 2.punktā paredzētā noziedzīgā nodarījuma izdarīšanu, atbrīvojot no soda vai soda izciešanas, — agrāk par gadu pēc nolēmuma par atbrīvošanu no soda vai soda izciešanas spēkā stāšanās;
4. kurš ir atbrīvots no kriminālatbildības par šīs daļas 2.punktā paredzētā noziedzīgā nodarījuma izdarīšanu, — agrāk par gadu pēc lēmuma spēkā stāšanās;
5. kurš ir nosacīti atbrīvots no kriminālatbildības par šīs daļas 2.punktā paredzētā noziedzīgā nodarījuma izdarīšanu, — pirms pārbaudes laika beigām;
6. pret kuru uzsākta kriminālvajāšana par šīs daļas 2.punktā paredzētā noziedzīgā nodarījuma izdarīšanu;
7. kurš ir administratīvi sodīts par alkoholisko dzērienu, narkotisko, psihotropo, toksisko vai citu apreibinošo vielu ietekmē izdarītiem pārkāpumiem, par atteikšanos no medicīniskās pārbaudes alkohola koncentrācijas noteikšanai, no narkotisko vai citu apreibinošo vielu ietekmes pārbaudes, par sīko huligānismu vai par ļaunprātīgu nepakļaušanos policijas darbinieka, robežsarga vai zemessarga, kā arī karavīra likumīgajam rīkojumam vai prasībai, — ja nav pagājis gads pēc administratīvā soda izpildes;
8. kuram ir konstatēta psihiska slimība vai atkarība no alkohola, narkotiskām, psihotropām vai toksiskām vielām;
9. kurš ir atbrīvots (atlaists) no darba vai dienesta tiesībaizsardzības iestādē sakarā ar disciplināro pārkāpumu, ja pēc atbrīvošanas (atlaišanas) no darba vai dienesta nav pagājuši trīs gadi;
10. par kuru Valsts policijas vai valsts drošības iestāžu rīcībā ir ziņas, kas dod pamatu uzskatīt, ka personas darbība ir vērsta pret valsts, sabiedrības vai personas likumīgajām interesēm.
11. Izteikt 7.pantu šādā redakcijā:

,,**7.pants.** (1) Licenci detektīvsabiedrībai anulē, ja:

1) tā tīši nepilda likumu vai citu normatīvo aktu prasības;

2) tā apzināti sniegusi nepatiesas ziņas, lai saņemtu licenci;

3) tā sistemātiski nepilda nodokļu saistības;

4) to nosaka citi likumi vai tiesas nolēmumi;

5) konstatēts, ka tā neatbilst šā likuma 4.pantā noteiktajām prasībām.

(2) Detektīvsabiedrībai licenci var anulēt, ja tā ir veikusi šā likuma 12.pantā minētās darbības.

(3) Licences darbību aptur, ja detektīvsabiedrības vadītājs saukts pie kriminālatbildības par tīša noziedzīga nodarījuma vai par alkoholisko dzērienu, narkotisko vai citu apreibinošo vielu iespaidā izdarīta noziedzīga nodarījuma izdarīšanu - uz laiku, līdz stājies spēkā tiesas nolēmums vai prokurora priekšraksts par sodu vai pret viņu izbeigts kriminālprocess.

1. Izteikt 8.pantu šādā redakcijā:

,, **8.pants.** (1) Sertifikātu detektīvam anulē, ja:

1) viņš tīši nepilda likumu vai citu normatīvo aktu prasības;

2) viņš apzināti sniedzis nepatiesas ziņas, lai saņemtu sertifikātu;

3) viņš sistemātiski nepilda nodokļu saistības;

4) to nosaka citi likumi vai tiesas nolēmumi;

5) konstatēts, ka viņš neatbilst šā likuma 6.pantā noteiktajām prasībām.

(2) Detektīvam sertifikātu var anulēt, ja viņš ir veicis šā likuma 12.pantā minētās darbības.

(3) Sertifikāta darbību aptur, ja detektīvs saukts pie kriminālatbildības par tīša noziedzīga nodarījuma vai par alkoholisko dzērienu, narkotisko vai citu apreibinošo vielu iespaidā izdarīta noziedzīga nodarījuma izdarīšanu - uz laiku, līdz stājies spēkā tiesas nolēmums vai prokurora priekšraksts par sodu vai pret viņu izbeigts kriminālprocess.

1. 12.pantā:
   1. papildināt 2.punktu pēc vārda ,,sertifikātu” ar vārdiem ,,vai licenci”;
   2. papildināt ar 5.punktu šādā redakcijā:

,, 5) veikt detektīvdarbību laikā, kad licences vai sertifikāta darbība ir apturēta.”.

1. Papildināt likumu ar 12.1 pantu šādā redakcijā:

,, **12.1 pants.** Detektīvsabiedrībai aizliegts uzdot pildīt detektīva pienākumus personai, kas nav saņēmusi sertifikātu vai kurai sertifikāta darbība apturēta vai anulēta.”.

1. Papildināt Pārejas noteikumus ar 6.punktu šādā redakcijā:

,, 6. Licences un sertifikāti, kas izsniegti līdz 2012.gada 1.jūlijam un neatbilst šajā likumā noteiktajām prasībām un izsniegšanas nosacījumiem, ir derīgi līdz 2012.gada 1.oktobrim.

Likums stājas spēkā 2012.gada 1.jūlijā.

Iekšlietu ministra pienākumu izpildītājs tieslietu ministrs A.Štokenbergs

Vīza: valsts sekretāre I.Pētersone-Godmane

27.09.2011 15:14

804

Inese Sproģe

t. 67219534, e-pasts- [Inese.sproge@iem.gov.lv](mailto:Inese.sproge@iem.gov.lv)